Diari Oficial de la Generalitat Valenciana


Sumari del DOGV 3908, del 02-01-2001 (2000/10797)

ORDRE de 10 d'octubre de 2000, de la Conselleria de Justícia i Administracions Públiques, per la qual es regula la composició i règim de funcionament del Gabinet Tècnic de Coordinació de Policies Locals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/10/10/(1)/dof/vci/html**

### Dades del document

Número de DOGV
:   3908

Data del DOGV
:   02-01-2001

Secció del DOGV
:   I. DISPOSICIONS GENERALS

Número del document
:   2000/10091


Data del document
:   10-10-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * policia
    * legislació
    * administració regional

ORDRE de 10 d'octubre de 2000, de la Conselleria de Justícia i Administracions Públiques, per la qual es regula la composició i règim de funcionament del Gabinet Tècnic de Coordinació de Policies Locals de la Comunitat Valenciana. [2000/10598]
  
L'article 15 de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, regula el Gabinet Tècnic com un òrgan adscrit a la conselleria competent en matèria de policia, que intervindrà preceptivament en la realització dels treballs de documentació, preparació, assessorament, proposta i altres activitats que siguen encomanades per la Comissió de Coordinació.
  
El Gabinet Tècnic és successor de l'inclòs en l'article 11.1 de la derogada Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana, que tan important labor ha realitzat al llarg de la seua existència. Però, tant el marc normatiu, com la complexitat de les tasques que té encomanades obliguen a una profunda reforma que, sense perdre de vista el caràcter tècnic i no de participació dels distints sectors implicats en la seguretat pública, per a la qual cosa hi ha la Comissió de Coordinació de Policies locals, puga fer front a la cada vegada més complexa configuració de la seguretat pública en l'àmbit de les administracions locals. En tot cas, l'adaptació que es pretén no priva d'agilitat aquest òrgan sinó que, altrament, el dota d'una major capacitat de resposta tècnica en estar-hi presents elements que amb aquest caràcter tècnic aportaran diferents punts de vista des de les distintes òptiques des que pot ser observat.
  
Per això, en base a allò que s'ha disposat en l'article 15.2 de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, en relació amb el 35 de la Llei de Govern Valencià, vist l'informe de la Comissió de Coordinació de les Policies Locals de la Comunitat Valenciana,
  
ORDENE
  
Article 1. Règim
  
El Gabinet Tècnic de Coordinació de Policies Locals de la Comunitat Valenciana és l'òrgan adscrit a la Conselleria de Justícia i Administracions Públiques, encara que sense participar en la seua estructura orgànica, d'acord amb allò que s'ha disposat en l'article 22.2 de la Llei de Règim Jurídic de les Administracions Públiques i del Procediment Administratiu Comú.
  
Article 2. Funcions
  
El Gabinet Tècnic intervindrà en la realització dels treballs de documentació, preparació, assessorament, proposta i altres activitats que li siguen encomanades per la Comissió de Coordinació.
  
Article 3. Composició
  
El Gabinet Tècnic de Coordinació de Policies Locals de la Comunitat Valenciana, estarà compost pels següents membres:
  
President: el director general d'Interior de la Conselleria de Justícia i Administracions Públiques.
  
Vicepresident: el cap d'Àrea d'Interior.
  
Vocals:
  
- El director de l'Institut Valencià de Seguretat Pública
  
- Un representant de l'Institut Valencià de Seguretat Pública.
  
- Un representant de la Direcció General d'Administració Territorial.
  
- Un representant de la Direcció General de Funció Pública de la Generalitat Valenciana.
  
- Un representant de la Federació Valenciana de Municipis i Províncies.
  
- Deu membres dels cossos de Policia Local de la Comunitat Valenciana.
  
- Secretari: el secretari de l'Institut Valencià de Seguretat Pública.
  
Article 4. Reunions
  
El Gabinet Tècnic de Coordinació es reunirà totes les vegades que calga per a la correcta realització de les tasques que té encomanades i, en tot cas, dues vegades a l'any.
  
Article 5. Convocatòria i sessions
  
El règim de convocatòria, sessions i actes del Gabinet Tècnic de Coordinació de les Policies Locals de la Comunitat Valenciana s'ajustarà a allò que s'ha establit en la Llei de Règim Jurídic de les Administracions Públiques i del Procediment Administratiu Comú.
  
DISPOSICIÓ DEROGATÒRIA
  
Queden derogades les ordres de la Conselleria d'Administració Pública de 31 de gener de 1991 i 20 de gener de 1992, i quantes disposicions d'igual rang s'oposen a la present Ordre.
  
DISPOSICIÓ FINAL
  
La present Ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 d'octubre de 2000
  
El conseller de Justícia i Administracions Públiques,
  
CARLOS GONZÁLEZ CEPEDA


Còpia Permalink ELI